Festivali i Këngës do të vazhdojë! Nisin zyrtarisht provat e artistëve!

Festivali i Këngës është ngjarja e shumëpritur për të gjithë dashamirësit e muzikës shqiptare, qofshin këta të rinj, të moshuar e jo vetëm.

Në njoftimin e parë zyrtar nga Radio Televizioni Shqiptar, thuhej se Festivali i Këngës do të mbahet në datat 19, 20 dhe 22 dhjetor.

Mirëpo, ngjarja e fundit që tronditi vendin solli dyshimet se eventi më i madh i muzikës shqiptare mund të shtyhet për në muajin janar.

Radio Televizioni Shqiptar dhe produksioni i këtij festivali zbulojnë së Festivali i 58-të i Këngës do të mahet në datat e lajmëruar më parë. Pra, në 19, 20 dhe 22 dhjetor!

Ndërkaq, Orkestra e Radio Televizionit Shqiptar dhe të 20 artistët kanë nisur provat bashkë me “band”-in, të udhëhequr nga mjeshtri Florent Boshnjaku!

E vetmja gjë që ju mund të bëni është blini biletat tuaja dhe të prisni për të shijuar spektaklin e vitit.